સૌરાષ્ટ્રની જ વાત કરીએ તો ભાજપમાં જોડાઇ રહ્યાની જેમના માટે ગઇકાલે અફવા હતી તેવા જામનગરનાં રાઘવજીભાઇ તથા ધર્મેન્દ્રસિંહ જાડેજા (હકુભા) જાહેરમાં ભલે કાંઇ કહે નથી પરંતુ તેમના અંગત કાર્યકરોમાં ચર્ચાતી વિગતો મુજબ રાઘવજી પટેલ અને હકુભાએ હજુ આવો કોઇ નિર્ણય કર્યો નથી પરંતુ બન્ને ભારે અવગણના, પક્ષના લોકો દ્વારા જ તેમને પહોંચાડતી મુશ્કેલીઓ-હાની અને પ્રદેશ નેતાઓ દ્વારા થતી ભારે અવગણનાથી ભારે નારાજ છે.